Krkoškuľa

Krkoškuľa (; ) je vrch v Oravských Beskydách. Leží nad Oravskou Lesnou, približne  západne od Námestova a prechádza ním štátna hranica s Poľskom.

Poloha 
Nachádza sa v západnej časti pohoria, v geomorfologickom podcelku Ošust. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Námestovo a Powiatu żywieckeho a katastrálne územie obce Zákamenné a Ujsoły. Najbližšími sídlami sú južným smerom ležiaca Oravská Lesná, juhozápadne situovaná Vychylovka, miestna časť Novej Bystrice a severne ležiaca Soblówka. Vrch patrí do Chránenej krajinnej oblasti Horná Orava.

Opis 
Krkoškuľa leží v západnej časti hlavného hrebeňa, medzi Úšustom () a Rycierovou horou (). Severným smerom leží Muńcul () a Smereków Wielki (), západne susedí Talapkov Beskyd () a Bednárová (), juhozápadne Bukovina (), juhovýchodne Vysoká Magura () a východným smerom Úšust (). Severnú časť hrebeňa odvodňujú prítoky rieky Sola, vodu z južných svahov odvádza Juríkov potok do Bielej Oravy. Vrcholom vedie hrebeňovka, kopírujúca hranicu.

Výhľady 
Vrchol pokrýva súvislý, no miestami riedky lesný porast, ktorý umožňuje len veľmi obmedzený rozhľad. Z vhodných miest sú viditeľné okolité vrchy Oravských a Žywieckych Beskýd, Oravskej Magury a Malej Fatry.

Prístup 
 po  modrej značke hlavným hrebeňom:
 od západu zo sedla Príslop cez Talapkov Beskyd a Bednárovú
 od východu z rázc. Podúšust 
 po  zelenej značke od juhozápadu zo sedla Demänová pri Oravskej Lesnej
 po  žltej značke z rázc. Kohútik cez Podúšust

Referencie

Pozri aj 
 Ošust
 Zoznam vrcholov v Oravských Beskydách

Externé odkazy 
 Poloha na turistickej mape

Tisícovky na Slovensku
Tisícovky v Poľsku
Vrchy v Oravských Beskydách
Vrchy v okrese Námestovo
Zákamenné
Vrchy v Żywieckych Beskydách